《代赠洪氏设斋供》
明代·林弼

群山东骛如飞龙，文山孤峙高凌空。绿水环绕青芙蓉，中有贝阙蓬莱宫。

华光五帝游法窟，四月八日参前佛。一天花雨散曼陀，满地香云霭祥霱。

山前车马杂遝来，绮罗十里红紫堆。多君倾橐具清供，春风士女欢颜回。

须知作善神所福，果报儿孙今可卜。要将事业继三洪，岂但芳名在乡曲。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。